Štefan Moravčík

Štefan Moravčík (pseudonymy MOR, RAV, Roman Štefančík a i.; * 22. december 1943, Jakubov) je slovenský básnik, prozaik, esejista a prekladateľ, autor literatúry pre deti a mládež.

 Životopis 
Narodil sa v rodine roľníka. Po maturite na jedenásťročnej strednej škole v Malackách študoval v rokoch 1963 - 1968 na Filozofickej fakulte Univerzity Komenského odbor filozofia – dejepis. V rokoch 1968 – 1971 pracoval ako tlačový redaktor vo vydavateľstve Tatran, v rokoch 1972 – 1976 pracoval v Univerzitnej knižnici v Bratislave, v Zväze slovenských výtvarných umelcov. 

V období najtvrdšej normalizácie pre svoje občianske a politické postoje prezentované najmä publicistickou tvorbou v časopisoch Echo a Reflex, bol vylúčený zo Zväzu slovenských spisovateľov (ZSS) a nemohol publikovať. Od roku 1981 bol redaktorom vo vydavateľstve Slovenský spisovateľ, kde pôsobil až do roku 1994. V rokoch 1995 - 2011 bol šéfredaktorom Slovenských pohľadov.

Roku 2013 mu prezident Ivan Gašparovič udelil štátne vyznamenanie Pribinov kríž II. stupňa za jeho vklad do oblasti slovenskej kultúry.

 Tvorba 
Prvé diela publikoval v študentských časopisoch Echo a Reflex, v literárnom časopise Mladá tvorba a v časopise Slovenské pohľady, zúčastňoval sa literárnych polemík a napokon v roku 1969 debutoval i knižne zbierkou básní Slávnosti baránkov. Jeho tvorba sa vyznačuje najmä hravosťou a experimentovaním s jazykom. Vo svojich básňach sa venuje rôznorodým témam, od erotiky cez prírodu až po spoločnosť. Okrem básnických zbierok píše tiež prozaické i básnické diela pre deti a mládež.

 Dielo 
 Poézia pre dospelých 
1969 – Slávnosti baránkov
1970 – O veľkej zmyselnosti bielych ovečiek
1979 – Čerešňový hlad
1981 – Erosnička
1981 – Tichá domácnosť
1984 – Maľované jarmá
1984 – Moravianska Venuša
1988 – Aperitív na modrej planéte (spoluautori Ľ. Feldek, J. Buzássy, J. Štrasser, Š. Strážay, J. Šípoš, I. Kolenič)
1989 – Pŕhľavie
1989 – Idiotikon
1991 – Ľudský sendvič
1996 – Vlčie hrdličky
1998 – Med omšových lúk
2000 – Intímnik
2001 – Motýle mukylásky
2002 – Venušin paholok
2006 – Zimkomriavky
2015 – Vruby do medu

 Próza pre dospelých 

 1988 – Sedláci (Próza nás hriešnych), román
 1989 – Sťahovanie rieky, román
 1990 – Mlynárka má holubičku, poviedky
 1992 – Sedláci (Chlieb v koľaji), pokračovanie románu Sedláci
2002 – Mlynárka nemá holubičku, poviedky
2009 – Záhorácky raj (nominovaná na Cenu Anasoft litera)

 Ostatné diela pre dospelých 
1996 – Krátky slovník nárečia záhoráckeho jakubovského
2001 – Princíp hry v slovenskej poézii (spoluautor František Štrauss)
2003 – (Kalam)búrske oriešky: princíp hry v tvorbe pre deti (spoluautorka Danuša Dragulová-Faktorová)
2003 – Mágia reči, eseje

 Poézia pre deti a mládež 
1980 – Raketa so zlatým chvostom
1982 – Abeceda šantí
1986 – Kvadakum hadakum alebo Knižka za všetky drobné
1987 – Adam v škole nesedel
1989 – Zuza v ZOO
1989 – Zlomjazýček
1997 – Prvák, prvák, vystrč rožky!
1999 – Oženil sa Haťa-Paťa

2000 – Náš pes má kuraciu hlavu!
2010 – Abeceda spať mi nedá

 Próza pre deti a mládež 
1977 – Zlatý poklad pod Babou (vyšlo pod alonymom Peter Straka)
1985 – Chichôtka
1989 – V Kiripolci svine kujú
1994 – Tajná kniha Záhorákov
1995 – Vianoce s Mišom
1995 – Modré z neba (spoluautor Štefan Cpin)
1996 – Kráľ slova
2000 – Chcete vidieť zlatú Bratislavu?
2006 – Ako klobúk stratil hlavu
2008 – Záhorácke rozprávky alebo Prečo majú prasce ocase na vrcúlky

 Ostatné diela pre deti 
1992 – Prvý bozk
1992 – Drevené želiezko alebo Knižka jedna radosť
1992 – Kráľ Abecedár ponúka alebo Písmenka z klobúka
1999 – Veselé potulky po Slovensku
2001 – Veselé potulky po svete
2004 – Vyhoďme si z kopýtka!
2005 – Videl to svet?

 Povesti 
1998 – Záhorácke povesti
2003 – Zlatá kniha Záhoria
2004 – Povesti o slovenských hradoch
2008 – Zlatá hora a kameň

 Antológie 
1984 – Chvála vína
1985 – Krajina pod Tatrami. Básnický zemepis Slovenska
1989 – Básne na telo (spolueditor Valér Mikula)
2001 – Slovenský spev vtákov

 Preklady 
1986 – Bohuslav Tablic: Oberanie ovocia
1985 – Bohumil Hrabal: Ostro sledované vlaky
1985 – Ján Hollý: Svätopluk, prebásnenie (spoluautor prekladu Jozef Mihalkovič)
1985 – Pourrat Henri: Gašpar z vrchov (spoluautor prekladu Ladislav Lapšanský)
1986 – Ray Hélene: Julinkine starosti (spoluautorka prekladu M. Pauliny-Danielisová)
1986 – Luis Buňuel: Do posledného dychu (spoluautorka prekladu D. Hollá)
1987 – Sterling North: Darebáčik (spoluautor prekladu Ladislav Lapšanský)
1989 – Vuk Stefanović Karadžić: Zapýrený bán Ostatné diela 
Jozef Gregor Tajovský: Ženský zákon'', úprava a preklad divadelnej hry do záhorského nárečia

 Referencie 

Kategória:Slovenskí spisovatelia
Kategória:Slovenskí básnici
Kategória:Laureáti Pribinovho kríža II. triedy
Kategória:Osobnosti z Jakubova
Kategória:Absolventi Filozofickej fakulty Univerzity Komenského v Bratislave